
                                               Nr.23/43/2008
BIROUL PERMANENT
AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.139/2007 pentru completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, transmis cu adresa nr. P.L.x 48 din 18 februarie 2008, înregistrat sub nr.23/43 din 18 februarie 2008.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

     Nr.23/43/2008
R A P O R T
asupra proiectului de Lege privind aprobarea Ordonanţei de urgenţă a Guvernului nr.139/2007 pentru completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.139/2007 pentru completarea Legii nr.346/2004 privind stimularea înfiinţării şi dezvoltării întreprinderilor mici şi mijlocii, transmis cu adresa nr. P.L.x 48 din 18 februarie 2008, înregistrat sub nr.23/43 din 18 februarie 2008.


Potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 13 februarie 2008.


Consiliul Legislativ, cu adresa nr.1625 din 26 noiembrie 2007, a avizat favorabil proiectul de ordonanţă cu observaţii şi propuneri pe care iniţiatorul şi le-a însuşit.



Comisia juridică, de disciplină şi imunităţi, cu avizul nr.P.L.x 48 din 26 februarie 2008, a avizat favorabil proiectul de lege în forma prezentată de Senat.



Proiectul de lege are ca obiect de reglementare completarea cu un nou articol a Legii nr.346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, în scopul sprijinirii dezvoltării sectorului întreprinderilor mici şi mijlocii prin susţinerea investiţiilor realizate de astfel de întreprinderi nou înfiinţate sau din anumite domenii de activitate.


În conformitate cu prevederile art.61 din Regulamentul Camerei Deputaţilor, republicat, membrii comisiei au dezbătut proiectul de lege menţionat în şedinţa din 11 martie 2008.



La lucrările comisiei au fost prezenţi 21 deputaţi din totalul de 22 deputaţi membri ai comisiei.



La dezbaterile asupra proiectului de lege au participat, în calitate de invitaţi, domnul Ksaka Jozsef – director general în cadrul Ministerului pentru IMM, Comerţ, Turism şi Profesii Liberale, domnul Cocea Dumitru – director, doamna Şchiopu Daniela, doamna Felicia Răşcanu şi domnul Băleanu Gabriel din cadrul Ministerului Economiei şi Finanţelor.



În urma examinării proiectului de lege, comisia a hotărât, cu majoritate de voturi, să propună plenului Camerei Deputaţilor adoptarea proiectului de lege în forma prezentată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.

                 PREŞEDINTE,                                            SECRETAR,
                   Iulian Iancu                                              Aurelia Vasile
Consilier parlamentar,

Viorela Gondoş

